La fase provincial del Campionat d'Espanya de gimnàstica rítmica se celebra a Gandia
30 abril 2019

## La fase provincial del Campionat d'Espanya de gimnàstica rítmica se celebra a Gandia30 abril 2019Última actualització: 14 juliol 2025

![](../gestion/img/Campeonato-Gimnasia-Ritmica.JPG)  
  

**La regidora delegada d'Esports, Lydia Morant, acompanyada per Alicia Salcedo, presidenta del Club Gimnasia R****í****tmica Vida Gandia, i Carlos Calvo, secretari del Club,** han comparegut aquest matí en roda de premsa per a informar que dissabte que ve, 4 de maig, se celebrarà en la nostra localitat la fase provincial del Campionat d'Espanya absolut de Gimnàstica Rítmica.

La prova es disputarà de 10 a 14 hores en el pavelló poliesportiu municipal, amb accés gratuït. Està previst que participe prop d'un centenar de gimnastes de categoria femenina i masculina individual. El club local, organitzador de l'esdeveniment, estarà representat per la gimnasta sènior Aisha Merí Salcedo.

**Morant** ha felicitat el Club Gimnàstica Rítmica Vida Gandia “_pel treball que fa en el seu dia a dia pel foment de l'esport i per l'organitzaci__ó_ _d'aquests esdeveniments a la nostra ciutat, que ens posiciona com a referent esportiu a nivell auton__ò__mic i nacional__”__._

Per la seua part, **Alicia Salcedo** ha explicat que, després d'algunes edicions sense representació en aquest campionat, “_enguany anem amb moltes ganes i molta il__·__lusi__ó__. Volem anar a Palma de Mallorca_”  (ciutat on se celebrarà la final del Campionat d'Espanya del 20 al 26 de juny). Segons ha assenyalat la presidenta del club, la gimnasta Aisha Merí té moltes possibilitats per a passar a la següent fase.

La prova esportiva del pròxim dissabte és la fase classificatòria prèvia a l'autonòmic, que tindrà lloc a Benidorm el 19 de maig.

Finalment, **Carlos Calvo** ha agraït a l'Ajuntament la seua col·laboració i ha convidat a la ciutadania a gaudir d'aquest espectacle esportiu “_de gran qualitat en el qual hi haur__à_ _115 passades (_hi haurà esportistes que repetiran actuació amb diferents aparells_), de les quals 18 seran masculins__”__._